ལ་ཟེར་༽མོན་སོགས་སངས་རྒྱས་ཀྱི་བསྟན་པ་མེད་པས་བོན་བྱེད་མི་ཁོམས་པ་དང་བཞི་དང་བརྒྱད་ཡིན་ནོ།དེའི་སྐྱོན་བརྒྱད་དང་བྲལ་བའི་ཁོམས་པ་བརྒྱད་ལ་་དལ་བ་བརྒྱད་ཞེས་བྱའོ།འབྱོར་བ་བཅུ་ནི།རང་འབྱོར་ལྔ་དང་གཞན་འབྱོར་ལྔ་སྟེ་བཅུའོ།རང་འབྱོར་ལྔ་ནི།མི་ལུས་ཁྱད་པར་ཅན་དང་ལྷ་ལུས་གཡེངས་བ་མེད་པའི་རྟེན་མ་ཐོབ་ན་སངས་རྒྱས་སྒྲུབ་པའི་རྟེན་དུ་མི་རུང་བས།ད་རེས་ཐོབ་པར་དཀའ་བ་མིའི་ལུས་རྟེན་རྙེད་པ་ནི་རྟེན་གྱི་འབྱོར་བ་༡།བསྟན་པ་མེད་པའི་ཡུལ་མཐའ་ཁོབས་ཏུ་སྐྱེས་ན་བོན་དང་མི་འཇལ་ནའང།ད་རེས་སྐྱེ་དཀའ་བ་འཛམ་བུ་གླིང་གི་དབུས་སུ་སྐྱེས་པ་ནི་གནས་གཙང་ཡུལ་གྱི་འབྱོར་བ་དང་༢།མི་ལུས་ཐོབ་ཀྱང་དབང་པོ་མ་ཚང་ན་བོན་སྤྱོད་པ་ལ་གེགས་སུ་འགྱུར་ནའང།ད་རེས་དབང་པོ་སྒོ་ལྔ་ཚང་ཞིང་གླེག་ལྐུགས་སོགས་མ་ཡིན་པ་ནི་དབང་པོ་ཡོན་ཏན་གྱི་འབྱོར་བ་དང་༣།གནས་ཀྱིས་བསྐལ་ན་ཡོན་ཏན་གྱི་གནས་སངས་རྒྱས་ཀྱི་བསྟན་པ་ལ་མི་དད་ཅིང་བོན་ལ་ཡིད་མི་ཕྱོགས་ནའང།ད་རེས་བློ་ཁ་བོན་ལ་ཕྱོགས་པ་ནི་རང་འབྱོར་ལྔ་ཡི་གཙོ་བོ་དད་པ་མོས་འདུན་གྱི་འབྱོར་བ་དང་༤།དུས་ཀྱི་མཐའ་ལོག་ན་མཚམས་མེད་ལྔ་ལ་སོགས་མི་དགེ་བ་སྤྱོད་ཅིང་བོན་ལ་རྒྱབ་ཀྱིས་ཕྱོགས་ནའང།ད་རེས་དགེ་བ་ལ་མོས་པའི་བསམ་པ་སྐྱེས་པ་ནི་ཁྱད་པར་བློ་སྟོབས་ཀྱི་འབྱོར་བ་དང་༥ལྔའོ།འདི་དག་ཐམས་ཅད་རང་ངོ་ལ་ལྟོས་ནས་ཚང་དགོས་པས་རང་འབྱོར་རམ་རང་རྒྱུད་སྐལ་པའི་འབྱོར་བ་ཞེས་བྱ་བ་ཡིན་ནོ།གཞན་འབྱོར་ལྔ་ནི།སྟོན་པ་འཇིག་རྟེན་དུ་བྱོན་པའི་སྒྲོན་སྐལ་ལ་མ་བྱོན་ན་བོན་ཞེས་སྒྲ་ཙམ་ཡང་མི་གྲགས་ནའང།ད་རེས་འཕྲོད་པར་དཀའ་བ་སངས་རྒྱས་འཇིག་རྟེན་དུ་བྱོན་པའི་བསྐལ་བ་དང་འཕྲོད་པ་ནི་སྟོན་སངས་རྒྱས་ཀྱི་འབྱོར་བ་དང་༡།སྟོན་པ་བྱོན་ཀྱང་དེས་བོན་མ་གསུངས་ན་སྟོན་པ་མ་བྱོན་པ་དང་ཁྱད་མེད་ནའང།ད་རེས་བོན་གྱི་འཁོར་ལོ་རིམ་པ་གསུམ་མམ་སྒོ་བཞི་མཛོད་ལྔ་ཐེག་པ་རིམ་དགུ་སོགས་གསུངས་པ་ནི་སྡེ་སྣོད་བཀའ་ཡི་འབྱོར་བ་དང་༢།བོན་བསྟན་པ་དེ་ནུབ་ན་མུན་བསྐལ་དང་ཁྱད་མེད་ནའང།ད་རེས་བསྟན་པའི་གནས་ཚད་ཀྱི་ཡུན་མ་རྫོགས་པ་དང་ད་ལྟའི་བར་སྲུང་སྐྱོབས་ཐུབ་པ་ནི་དུས་ཀྱི་འབྱོར་བ་དང་༣།བསྟན་པ་གནས་ནའང་དེ་ཉིད་རང་གི་བསྒྲུབས་ཤིང་གཞན་ལ་སྟོན་པའི་དཔོན་གསས་མེད་ན་བསྟན་པ་ཡོད་པ་ཙམ་གྱིས་མི་ཕན་ནའང་།ད་རེས་དེ་སྟོན་པའི་བཤེས་གཉེན་བླ་མ་ཡང་བཞུགས་པ་དང་རང་ལ་དེའི་རྗེས་སུ་འཇུག་པའི་སྟོབས་ཡོད་པ་ནི་རང་གི་སྐལ་པའི་འབྱོར་བ་དང་༤།དེ་ཉིད་སྟོན་པ་པོ་ཡོད་ནའང་དེའི་ཐུགས་བརྩེ་བ་ཆེན་པོས་རྗེས་སུ་མ་ཟིན་ན་བསྟན་པའི་སྒོར་འཇུག་པའི་ཐབས་མེད་པ་ལས།ད་རེས་བོན་བསྟན་པའི་བླ་མ་དེ་ཉིད་སེམས་ཅན་གྱི་དོན་ལ་ཐུགས་བརྩེ་བ་